02019R0386 — SL — 01.01.2021 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

IZVEDBENA UREDBA KOMISIJE (EU) 2019/386

z dne 11. marca 2019

o pravilih glede porazdelitve tarifnih kvot za nekatere kmetijske proizvode, vključene na seznam Unije v okviru STO, po izstopu Združenega kraljestva iz Unije ter glede izdanih uvoznih dovoljenj in dodeljenih uvoznih pravic v okviru teh tarifnih kvot







Člen 1

Porazdelitev tarifnih kvot

1. Tarifne kvote za nekatere kmetijske proizvode, vključene na seznam koncesij in obveznosti Unije, priložen Splošnemu sporazumu o carinah in trgovini 1994, se med Unijo in Združeno kraljestvo porazdelijo na naslednji način: (a) porazdeljene količine tarifnih kvot, ki se upravljajo z metodo hkratnega preverjanja, so določene v Prilogi I; (b) porazdeljene količine tarifnih kvot, ki se upravljajo po načelu „kdor prej pride, prej melje“, so določene v Prilogi II.

2. Količine tarifnih kvot, določene v uredbah o odprtju tarifnih kvot iz prilog I in II k tej uredbi, se nadomestijo s količinami, določenimi v tretjem stolpcu navedenih prilog.

▼M1

3. Z odstopanjem od odstavka 1 se, kadar se za tarifno kvoto kvotno obdobje začne pred dnevom začetka uporabe člena 1(2) Uredbe (EU) 2019/216 in konča po tem dnevu, količine, ki se dodelijo od tega dneva v okviru zadevne tarifne kvote, porazdelijo na naslednji način:

(a) če so količine, dodeljene v državah članicah razen Združenega kraljestva pred dnevom začetka uporabe člena 1(2) Uredbe (EU) 2019/216, enake ali večje od količine, določene v tretjem stolpcu Priloge I k tej uredbi za tarifne kvote, ki se upravljajo z metodo hkratnega preverjanja, ali v Prilogi II k tej uredbi za tarifne kvote, ki se upravljajo po načelu „kdor prej pride, prej melje“, za dodelitev niso na voljo dodatne količine;

(b) če so količine, dodeljene v državah članicah razen Združenega kraljestva pred dnevom začetka uporabe člena 1(2) Uredbe (EU) 2019/216, manjše od količine, določene v tretjem stolpcu Priloge I k tej uredbi za tarifne kvote, ki se upravljajo z metodo hkratnega preverjanja, ali v Prilogi II k tej uredbi za tarifne kvote, ki se upravljajo po načelu „kdor prej pride, prej melje“, je razpoložljiva količina za dodelitev razlika med količino iz tretjega stolpca Priloge I ali Priloge II k tej uredbi in količinami, ki so že dodeljene v navedenih državah članicah. Kadar pa so količine, dodeljene v Združenem kraljestvu pred dnevom začetka uporabe člena 1(2) Uredbe (EU) 2019/216, večje od razlike med količino EU-28, kot je določena na seznamu Unije v okviru STO, in količino EU-27 iz tretjega stolpca Priloge I ali Priloge II k tej uredbi, se navedene presežne količine odštejejo od količine na voljo za dodelitev v državah članicah razen Združenega kraljestva od dneva začetka uporabe člena 1(2) Uredbe (EU) 2019/216.

Komisija v dveh delovnih dneh od dneva začetka uporabe člena 1(2) Uredbe (EU) 2019/216 na spletu ustrezno objavi količine, ki so na voljo za vsako tarifno kvoto iz prvega pododstavka tega odstavka na dan začetka uporabe člena 1(2) navedene uredbe.

▼B

Člen 2

Izdana uvozna dovoljenja in dodeljene uvozne pravice pred začetkom uporabe člena 1(2) Uredbe (EU) 2019/216

1. Pravice in obveznosti, ki izhajajo iz uvoznih dovoljenj, ki so jih izdali, in uvoznih pravic, ki so jih dodelili organi za izdajo dovoljenj v Združenem kraljestvu, v okviru tarifnih kvot iz prilog I in II k tej uredbi prenehajo veljati v Uniji takoj, ko se začne uporabljati člen 1(2) Uredbe (EU) 2019/216.

2. Pravice in obveznosti, ki izhajajo iz uvoznih dovoljenj, ki so jih izdali, in uvoznih pravic, ki so jih dodelili organi za izdajo dovoljenj v državah članicah, ki niso Združeno kraljestvo, v okviru tarifnih kvot iz prilog I in II k tej uredbi ostanejo veljavne v Uniji.

Če pa so bila pred začetkom uporabe člena 1(2) Uredbe (EU) 2019/216 taka dovoljenja prenesena na gospodarske subjekte s sedežem v Združenem kraljestvu, pravice in obveznosti, ki izhajajo iz teh dovoljenj, prenehajo veljati v Uniji takoj, ko se začne uporabljati člen 1(2) Uredbe (EU) 2019/216.

Člen 3

Sprememba Uredbe Komisije (ES) št. 1085/2010

V Prilogi k Uredbi Komisije (ES) št. 1085/2010 ( 1 ) se doda naslednja nova vrstica:







Zaporedna številka Oznake KN/proizvod Poreklo Carinske dajatve Letna tarifna kvota (v tonah, neto teža) „09.0135 1108 14 00 Škrob iz manioke Vse tretje države Dajatve so enake veljavnim dajatvam za države z največjimi ugodnostmi, zmanjšanim za 100 EUR na tono 500“

Člen 4

Ta uredba začne veljati dan po objavi v Uradnem listu Evropske unije.

Uporablja se od dne začetka uporabe člena 1(2) Uredbe (EU) 2019/216.

Ta uredba je v celoti zavezujoča in se neposredno uporablja v vseh državah članicah.









PRILOGA I

Tarifne kvote, ki se upravljajo z metodo hkratnega preverjanja z dovoljenji













PRILOGA II

Tarifne kvote, ki se upravljajo po načelu „kdor prej pride, prej melje“